b'\n_START_ARTICLE_\nGullfisken\n_START_PARAGRAPH_\nGullfisken er en publikumspris for reklamefilmer vist p\xc3\xa5 de kommersielle TV-kanalene i Norge. Prisen deles ut i januar/februar. De tolv nominerte filmene er valgt ut av en jury som finner en s\xc3\xa5kalt \xc2\xabs\xc3\xb8lvfisk\xc2\xbb hver m\xc3\xa5ned gjennom \xc3\xa5ret. Selve avstemningen og utdelingen skjer i et direktesendt TV-program. Det er TV-seerne som stemmer fram sin favoritt under sendingen, og vinnerfilmen blir k\xc3\xa5ret til \xc3\xa5rets \xc2\xabgullfisk\xc2\xbb.\n_START_SECTION_\nOm programmet\n_START_PARAGRAPH_\nPaal Tarjei Aasheim ledet Gullfisken i \xc2\xaben \xc3\xa5rrekke\xc2\xbb, men i 2005 overtok Sarah Natasha Melbye programlederrollen og ledet Gullfisken 2004 og Gullfisken 2005. Deretter ledet Guri Solberg Gullfisken 2006, og \xc3\xa5ret etter ledet Solberg Gullfisken 2007 sammen med Kristian \xc3\x98deg\xc3\xa5rd. Gullfisken 2008 ble ledet av Solveig Kloppen og Hel\xc3\xa9n Vikstvedt, og under Gullfisken 2009 var Kristian \xc3\x98deg\xc3\xa5rd enda en gang programleder \xe2\x80\x93 denne gang sammen med Truls Svendsen. Gullfisken 2010 ble ogs\xc3\xa5 ledet av Svendsen, n\xc3\xa5 sammen med Klaus Sonstad, mens Gullfisken 2011 ble ledet av Marthe Sveberg Bj\xc3\xb8rstad og Sigurd Sollien. Sigrid Bonde Tusvik og Odd-Magnus Williamson var programledere for Gullfisken 2012 f\xc3\xb8r Stian Blipp ledet Gullfisken 2013._NEWLINE_Programmet har som oftest blitt sendt p\xc3\xa5 TV 2 fra Edderkoppen teater i Oslo. Monster Entertainment har st\xc3\xa5tt for produksjonen. _NEWLINE_Programmet ble nominert til to fagrpriser foran Gullruten 2019: beste regi flerkamera ved Kristian L\xc3\xb8kken og beste lysdeisng/scenografi/produksjons-design ved Henrik Dinger og Hilde Aaseth.'